钦定古今图书集成/明伦汇编/氏族典/第256卷 > 王修
## 钦定古今图书集成/明伦汇编/氏族典/第256卷 > 王修

按《魏志王修传》：“修字叔治，北海营陵人也。年七岁丧
母，母以社日亡，来岁邻里社，修感念母哀甚，邻里为
之罢社。初平中，北海孔融召为主簿，守高密令，举孝
廉。顷之，郡中有反者，修闻融有难，夜往奔融，复署功
曹。时胶东多贼寇，复令修守胶东令。袁谭在青州，辟
为治中从事，袁绍又辟除即墨令，后复为谭别驾。太”
祖破冀州，修诣太祖，乞收葬谭尸。太祖嘉其义，听之
礼。辟为司空掾，行司金中郎将，迁魏郡太守。魏国既
建，为大司农郎中令，徙为奉常。顷之，病，卒官。